Na temelju članka 17. Zakona o sustavu civilne zaštite („Narodne novine“, broj 82/15), a sukladno članku 13. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16) i članka 31. Statuta Općine Vidovec („Službeni vjesnik Varaždinske županije“, broj 04/18), Općinsko vijeće Općine Vidovec na 08. sjednici održanoj dana 18. lipnja 2018. godine, donosi

**ODLUKU**

**o stavljanju van snage**

**Odluke o osnivanju Tima civilne zaštite opće namjene Općine Vidovec**

I.

Ovom Odlukom stavlja se van snage Odluka o osnivanju Tima civilne zaštite opće namjene Općine Vidovec, KLASA: 810-01/09-01/02, URBROJ: 2186/10-10-03 od 01. srpnja 2010. godine, osnovan kao potpora za provođenje mjera zaštite i spašavanja operativnim snagama zaštite i spašavanja koji se u okviru redovne djelatnosti bave zaštitom i spašavanjem kao i za provođenje mjera civilne zaštite.

II.

U Procjenu rizika od velikih nesreća za Općinu Vidovec („Službeni vjesnik Varaždinske županije“ broj 22/18), ugrađene su odredbe iz točke I. ove Odluke, odnosno sukladno analizi stanja spremnosti sustava civilne zaštite Općine Vidovec, utvrđena je visoka spremnost i dostatnost kapaciteta operativnih snaga sustava civilne zaštite na području Općine Vidovec koje u slučaju velike nesreće i katastrofe mogu u dovoljnoj mjeri samostalno učinkovito reagirati na otklanjanju posljedica istih.

III.

Ova Odluka stupa na snagu osmog dana od dana objave u „Službenom vjesniku Varaždinske županije“.

KLASA: 810-01/09-01/02

URBROJ: 2186/10-01/1-18-34

Vidovec, 18. lipnja 2018.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek